
ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице – Десислава Стефанова Славова
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 94-01-25720/26.07.2013 г. от Десислава Стефанова Славова с постоянен адрес гр. Бургас, кв. *******, ул. “****“ № ** и с настоящ адрес гр. Бургас, ж.к. „*****“ бл. **, вх. *, ет. *, ап. * за предоставяне на еднократна финансова помощ. 
Г-жа Славова е разведена, съгласно Съдебно удостоверение на Бургаски Районен съд № 1585/12.10.2012 г. След развода, съда присъжда на бащата да изплаща издръжка в размер на 100 (сто) лева, които са „напълно недостатъчни“ за отглеждане на дете. 

От брака си, молителката има едно дете: Веселин Димитров Митев на 4 г. (Удостоверение за раждане № 0035/2010 г.). 
Работи на Трудов договор № 363/02.06.2014 г., като „рентгенов оператор“ на Летище Бургас до 30.09.2014 г.
Живее на свободен наем в размер на 200 (двеста ) лева. (Вносна бележка за банков превод). Съжителства с майка си, която е безработна и помага в отглеждането на детето.

Г-жа Славова споделя в искането си, че остава без работа в периода от м.септември – декември 2012 г., а след като си намира, работодателят се оказва некоректен, като не изплаща последното й трудово възнаграждение в размер на 400 (четиристотин) лева и тя е с не платени здравни осигуровки. През м. март 2013 г., отново е безработна и с много задължения към ВиК (Фактура), към наемодателя, с прекъснати осигуровки. Майката на г-жа Славова през м. април 2013 г. претърпява фрактура на ръката, което още повече отежнява финанасово семейството и с невъзможност да започне работа. 
След извършена справка в Дирекция „Социално подпомагане“ – Бургас, се установи, че лицето Десислава Стефанова Славова не е обект на социално подпомагане, съгласно действащата нормативна уредба.
Молителката декларира съгласие за обработка на личните й данни и предоставянето им на Общински съвет в качеството му на орган с обща компетентност на самоуправление в общината. (Декларация Приложение № 1).
С Декларация (Приложение № 2), г-жа Славова декларирара, че:

Няма регистрирана фирма по Търговски Закон и не е собственик на капитала на Търговско Дружество. 

Живее на посочения настоящ адрес на територията на Община Бургас.
Не е получавала еднократни помощи от Дирекция “Социално подпомагане” – Бургас.

Не се е разпореждала възмездно с недвижимо или движимо имущество за срок от една година преди подаване на заявлението за отпускане на помощ.

Не е сключвала договор за прехвърляне на собственост срещу задължение за издръжка и гледане.

Предвид гореизложеното и на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол № 37/24.06.2014 г. и чл. 21, ал. 1, т. 23 ЗМСМА, предлагам Общински съвет Бургас да вземе следното:
Р Е Ш Е Н И Е:
Да се предостави на Десислава Стефанова Славова, с постоянен адрес гр. Бургас, кв. ******, ул. ****“ № ** и с настоящ адрес гр. Бургас, ж.к. „****“ бл. **, вх. *, ет. *, ап. *, еднократно сума от 680 (шестотин и осемдесет) лева, за неотложни социални нужди.
Приложения: 
1. Копие на Искане за подпомагане с Вх. № 94-01-25720/26.07.2013 г.
2. Копие на Съдебно удостоверение на Бургаски Районен съд № 1585/12.10.2012 г.

3. Копие на Удостоверение за раждане № 0035/2010 г.

4. Копие на Трудов договор № 363/02.06.2014 г. на молителката.

5. Копие на Вносна бележка за банков превод, относно заплащане на наем.

6. Копие на Фактура за задължения от ВиК – Бургас.

7. Копие на Декларация Приложение № 1.
8. Копие на Декларация Приложение № 2.

Д-Р  ЛОРИС МАНУЕЛЯН 

Заместник-кмет “Здравеопазване, социални дейности и спорт“
